винаги е цифрата 9. За да се идентифицират такива производители, посоченият в точка 3.2.2.2 компетентен орган определя третия, четвъртия и петия знак на VIS.
 3.2.3.
 VDS се състои от шест буквено-цифрови знака, които служат за обозначаване на общите характеристики на превозното средство. Ако производителят не е използвал един или повече от шестте знака, неизползваните позиции се попълват с буквено-цифрови знаци по преценка на производителя, за да се получи изискваният общ брой от 6 знака.
 3.2.4.
 VIS се състои от осем буквено-цифрови знака, от които последните четири са само цифри.
 Заедно с WMI и VDS VIS служи за ясна идентификация на конкретното превозно средство. Всяка празна позиция трябва да се попълни с цифрата „0“, за да се получи изискваният общ брой от 8 знака.
 3.2.5.
 VDS и VIS трябва да изпълняват изискванията по стандарт ISO 3779: 2009 „Пътни превозни средства. Номер за идентифициране на превозните средства (VIN). Съдържание и структура“.
 3.2.6.
 Между отделните знаци не трябва да има разстояние.
 3.2.7.
 Не се разрешава използването на буквите I, O или Q.
 3.2.8.
 Ако е възможно, идентификационният номер на превозното средство трябва да е на един ред. Ако VIN е нанесен на два реда, настоящата разпоредба се прилага за всеки ред.
 4. Изисквания към маркировката при многоетапно одобряване на типа
 4.1.
 Идентификационен номер на базовото превозно средство
 VIN на базовото превозно средство, отговарящ на изискванията по раздел 3 от настоящото приложение, се запазва по време на всички следващи етапи на одобряването на типа, за да се гарантира проследимостта на процеса.
 4.2.
 Допълнителна задължителна табела
 4.2.1.
 В допълнение към задължителната табела по раздел 2, на втория и следващите етапи всеки производител поставя на превозното средство допълнителна табела, като следва образеца по допълнение 1 към настоящото приложение. Тази табела трябва да се прикрепи стабилно на видимо и леснодостъпно място към част от превозното средство, която при нормалната експлоатация, редовната поддръжка или ремонт не се сменя. Табелата трябва да съдържа ясно и незаличимо следната информация в посочения ред:
 4.2.1.1.
 наименованието на производителя;
 4.2.1.2.
 нòмера на ЕС одобряването на типа съгласно точка 3 от приложение VII към настоящия регламент;
 4.2.1.3.
 категорията на превозното средство, включително подкатегорията и подподкатегорията(1) и етапът на одобряване (при базови превозни средства се пропуска идентификацията на първия етап; при следващи етапи в информацията се посочва етапът: например „ЕТАП 3“ за третия етап). Всяка отделна информация трябва да е отделена от останалата с един или повече интервали;
 4.2.1.4.
 VIN;
 4.2.1.5.
 нивото на шума в неподвижно състояние в следния формат: „... dB(A) — ... min–1“ (в случай на превозни средства, освободени от изпитването за ниво на шума в неподвижно състояние, информацията трябва да се посочва по следния начин: „- - - dB(A) — - - - min–1“)(2);
 4.2.1.6.
 мощност на двигателя в следния формат: „... kW“ (тази информация се пропуска при превозните средства без ограничения по отношение на максималната мощност на двигателя);(2) максимална конструктивна скорост на превозното средство в следния формат: „... km/h“ (тази информация се пропуска при превозните средства без ограничения по отношение на максималната скорост)(2); и допустимата максимална маса с товар на превозното